જાડી ચેક્સનું કપડું ટાર્ટન તરીકે ઓળખાતું અને દરેક સ્કોટિશ કૂળની ઓળખ સમું આવું એક ટાર્ટન હતું. મૅક્લિન્સનું પણ હતું. શિલ્ડ આકારનું એ ટાર્ટન, ગોળાકારમાં કમરપટ્ટાની આકૃતિ, ગોળાકારની વચ્ચે પથ્થરિયા કિલ્લાનો મિનારો અને તેનાં પર લખેલાં ત્રણ શબ્દો... VIRTUE MINE HONOUR... બુઢ્ઢો જેમ્સ મૅક્લિન તો આ બેજ વિશે સમજાવતાં શુંય ભાવવિભોર થઈ ગયેલો, પણ વિલીને એમાં ખાસ કંઈ સ્પર્શતું ન હતું.